GRADSKO KAZALIŠTE LUTAKA SPLIT

Tončićeva 1

**Z A P I S N I K**

***dvadesetprve sjednice Kazališnog vijeća GKL-a***

Sjednica Kazališnog vijeća GKL-a održana je 13. srpnja 2023. u Tončićevoj 1, s početkom u 8:30 sati.

**Prisutni:**

1. Aleksandra Dužević, predsjednica Vijeća
2. Višnja Kačić Rogošić, članica Vijeća
3. Alin Antunović, članica Vijeća
4. Thomas Krstulović, član Vijeća
5. Mirela Dvornik, članica Vijeća - zapisničar
6. Lucijan Roki, ravnatelj
7. Zorica Stošić, voditeljica računovodstva

**DNEVNI RED**

1. Usvajanje Zapisnika 19. i 20. sjednice Kazališnog vijeća
2. Razmatranje i usvajanje šestomjesečnog financijskog izvješća za 2023. godinu
3. Razmatranje i usvajanje šestomjesečnog programskog izvješća za 2023. godinu
4. Razmatranje i usvajanje Polugodišnjeg izvještaja o izvršenju financijskog plana
5. Razmatranje i donošenje Odluke o načinu ostvarivanja i korištenja vlastitih prihoda i nenamjenskih donacija
6. Razno

Nakon što je predsjednica Vijeća, gđa. Dužević otvorila sjednicu Vijeća, dnevni red sjednice jednoglasno je prihvaćen, te se sjednica snima.

Točka 1.

S obzirom da su svim članovima Kazališnog vijeća ranije dostavljeni materijali potrebni za donošenje valjanih odluka, kao i Dnevni red sjednice, Kazališno vijeće jednoglasnom odlukom usvojilo je zapisnik s prethodne dvije sjednice.

Točka 2.

Slijedi izlaganje voditeljice računovodstva, gđe Stošić po točki 2. u odnosu na šestomjesečno financijsko izvješće. Ista je istaknula kako su ukupni prihodi GKL-a za 16,9% veći od ukupnih prihoda za isto razdoblje protekle godine, dok su ukupni rashodi za 29,5% veći od ukupnih rashoda za isto razdoblje prošle godine. Na porast prihoda utjecao je porast prihoda od ulaznica za 32,9 % i veći prihod od najma dvorane za 53,4 %. Porast prihoda od ulaznica u odnosu na prošlu godinu je logičan, jer je prošle godine u istom razdoblju bila pandemija COVID 19 koja je uz vrlo oštre mjere koje su se provodile od 01.01. do 31.03.2022., dovela je do znatnog pada prihoda u 2022. godini. Također prihodi iz nadležnog proračuna su veći za 20,3 %. Na to je najvećim dijelom utjecalo to što smo u prvih 6 mjeseci realizirali 3 premijere, za razliku od 2022. kada smo do 30.06. realizirali samo jednu. Samim tim i troškovi programa su znatno veći. Također, ostali rashodi za zaposlene u prvih 6 mjeseci su znatno veći nego prošle godine u istom razdoblju. Radi se o regresu za zaposlene koji se sa 160 Eura povećao na 331Eur, potom isplaćene su jubilarne nagrade za 6 zaposlenika, te jedna isplata otpremnine zbog odlaska u mirovinu, isplatu pomoći zbog smrti roditelja i isplatu naknade za bolovanje duže od 90 dana.

Članovi Vijeća nisu imali primjedbi na izneseno šestomjesečno financijsko Izvješće, te je isto jednoglasno usvojeno. ( **Odluka I/XXI )**

Točka 3.

Ravnatelj Roki nastavio je izlaganje o realizaciji programa od 01.01. do 31.06.2023., istaknuvši kako je GKL Split izvelo ukupno 129 programa, od kojih je 114 u vlastitoj produkciji. U odnosu na isto razdoblje prošle godine, kada je izveden 101 program od kojih 92 u vlastitoj produkciji, vidno je povećanje ukupnih izvedbi za 21,7% a vlastitih za 19,3%. Ukupan broj gledatelja također je povećan za 20,9% što približno odgovara povećanju broja izvedbi. Usprkos povećanju broja izvedbi u odnosu na prošlu godinu, broj izvedbi u vlastitoj produkciji je na 43,8% ispunjenja programskog okvira. Nešto manji broj izvedbi u vlastitoj produkciji prvenstveno je posljedica nemogućnosti intenzivnijeg igranja tokom svibnja zbog izrade premijernog naslova ”***MAGARAC I ČAROBNJAK***”. Iako je rad na toj predstavi bio planiran za lipanj, jer je to mjesec kada vrtići i škole prestaju s organiziranim posjetima kazalištu, zbog obveza redatelja nije se moglo drugačije. Kako smo većinu premijera izradili u prvoj polovici godine a ostaje nam po planu izrada još samo jednog premijernog naslova, onog za prosinac, nadamo se nadoknaditi broj izvedbi vlastite produkcije na jesen. Upravo zbog nemogućnosti igranja tokom svibnja povećali smo broj najmova u večernjim terminima za 80% u odnosu na isto razdoblje prošle godine, kako bi resurse dvorane što više iskoristili na najbolji mogući način. Osim spomenute premijere, odrađena su još dva premijerna naslova ***ROMEO I JULIJA ERROR 404, ZLATNA RIBICA,*** te šest repriznih naslova***.*** Uspješno smo realizirali ***16. Festival hrvatske drame za djecu „Mali Marulić“*** u travnju, usprkos manjku petoro ljudi (troje zaposlenika na bolovanju i dva tada još upražnjena radna mjesta) u punom planiranom opsegu. Za vrijeme Festivala odigrano je ukupno 9 izvedbi predstava za 850 gledatelja. Slušaonicama radio-igre za djecu i čitanju nagrađenog teksta prisustvovalo je još 277 učenika osnovnih škola, pa je sveukupno u 4 dana realizirano 14 događanja za 1 127 posjetitelja. GKL je gostovalo i na tri festivala u zemlji i jednom u inozemstvu ( ***16. MM, 9. FEDU festival u Sarajevu, 2. InPutFest Karlovac, 29. SLUK***) te osvojilo nekoliko strukovnih nagrada:

***16. Mali Marulić – Split, 3.4.-6.4.2023.*** - Nagrada za najbolje glumačko ostvarenje Stipi Gugiću za ulogu Aarona u predstavi „Alo, to sam ja“ Gradskog kazališta lutaka Split. Nagrada za najbolju režiju Ivanu Plazibatu za predstavu „Alo, to sam ja“ Gradskog kazališta lutaka Split. Nagrada za najbolji ansambl festivala Gradskom kazalištu lutaka Split za predstavu „Alo, to sam ja“, Nagrada dječjeg žirija za najbolju predstavu „Alo, to sam ja“ Gradskog kazališta lutaka Split.

***29. SLUK 2023 - Osijek, 31.5.-4.6.2023***. - Povelja za promicanje hrvatske dramske književnosti na lutkarskoj sceni Gradskom kazalištu lutaka Split. Priznanje za dugogodišnji rad u lutkarstvu glumcu Ivanu Mediću. Nagrada za najbolju glumu - animaciju ansamblu GKL Split za predstavu „Kako su Ljiljo i Kosjenka pobijedili Zlu Neslogu“. Nagrada za najbolju scenografiju, najbolju kreaciju lutaka i maski Daniri Matošić za predstavu „Kako su Ljiljo i Kosjenka pobijedili Zlu Neslogu“; Gradskog kazališta lutaka Split.

Članovi Vijeća nisu imali primjedbi na izneseno šestomjesečno programsko Izvješće, te je isto jednoglasno usvojeno. ( **Odluka II/XXI )**

Točka 4.

Voditeljice računovodstva, gđe Stošić nastavila je izlaganje Polugodišnjeg izvještaja o izvršenju financijskog plana. Analizom izvršenja financijskog plana u periodu od 01.01.2023.-30.06.2023. vidimo da je indeks ostvarenja ukupnih prihoda 51,76% u odnosu na tekući plan za 2023. Indeks ostvarenja ukupnih rashoda u odnosu na tekući plan za 2023.godinu je 49,97% što je u zadanom planiranom okviru. Financijski plan /izvor financiranja 1 Gradski proračun/ izvršavao se sukladno planiranim programima i aktivnostima. Indeks izvršenja prihoda je 48,90% a rashoda 49,44% u odnosu na planirane prihode i rashode. Indeks ostvarenja rashoda u odnosu na planirane za tekući projekt MALI MARULIĆ je 112,1% s tim da je indeks izvršenja rashoda za izvor financiranja 111 - Gradski proračun 100% , a također i za izvor financiranja 531 -Ministarstvo kulture 100% što znači da nismo probili planirani okvir iz gradskog i državnog proračuna .

Članovi Vijeća nisu imali primjedbi na izneseni Polugodišnji izvještaj o izvršenju financijskog plana , te je isto jednoglasno usvojeno. ( **Odluka III/XXI )**

Točka 5.

Gđa Stošić, nastavila je obrazlaganje sljedeće točke. Na temelju članka *33.Statuta Gradskog kazališta lutaka i Pravilnika o mjerilima i načinu korištenja nenamjenskih donacija i vlastitih prihoda proračunskih korisnika* *Grada Splita (Službeni glasnik Grada Splita broj 35/23),* a na prijedlog Ravnatelja, predlaže se prijedlog **Odluke o kriterijima i načinu korištenja nenamjenskih donacija i vlastitih i prihoda Gradskog kazališta lutaka.** Ovom Odlukom utvrđuju se kriteriji i način korištenja nenamjenskih donacija i vlastitih prihoda Gradskog kazališta lutaka, čiji je osnivač Grad Split . Nakon kraćeg izlaganja i razmatranja, članovi Vijeća su jednoglasno usvojili istu. ( **Odluka V/XXI )**

Točka 6.

Pod točkom razno o više tema se raspravljalo. Ravnatelj Roki obavijestio je Kazališno vijeće da je drugoplasirani kandidat na natječaju za domara, uložio žalbu na odabir izbora. Obrazložio je prisutnima da je Natječaj napravljen po svim pravilima i propisima, te da nema bojazni o mogućem poništenju istoga. Vijećnica Antunović predložila je da se od viška vlastitih prihoda kupi zastor za scenu, Vijećnik Krstulović predložio je povećanje glumačkog ansambla, te se oko te teme povela kraća rasprava. Razgovaralo se o kadrovskom planu i o mogućnostima i načinu da se poveća kadar. Predsjednica Vijeća, gđa Dužević iznijela je kako je protekla posljednja sjednica Gradskog Vijeća, te da je naš prijedlog promjene Statuta jednoglasno usvojen, kao i prijedlozi ostalih kazališta.

Sjednica je zaključena u 09:27 sati.

|  |
| --- |
|  |
|  |

ALEKSANDRA DUŽEVIĆ, predsjednica Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

MIRELA DVORNIK, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_